Document ID: 32003D0573

Komisijas Lēmums
(2003. gada 31. jūlijs),
ar ko groza Lēmumu 94/85/EK par svaigas mājputnu gaļas importu un Lēmumu 2000/609/EK par dzīvnieku veselības nosacījumiem svaigas skrējējputnu gaļas importam attiecībā uz Botsvānu
(izziņots ar dokumenta numuru C(2003) 2755)
(Dokuments attiecas uz EEZ)
(2003/573/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 26. jūnija Direktīvu 91/494/EEK par dzīvnieku veselības nosacījumiem, ar ko reglamentē svaigas mājputnu gaļas tirdzniecību Kopienā un tās importu no trešām valstīm [1], kurā jaunākie grozījumi izdarīti ar Direktīvu 1999/89/EK [2], jo īpaši tās 9. panta 1. punktu,
tā kā:
(1) Ar Komisijas Lēmumu 94/85/EK [3], kurā jaunākie grozījumi izdarīti ar Lēmumu 2001/733/EK [4], ir izveidots to trešo valstu saraksts, no kurām ir atļauts importēt svaigu mājputnu gaļu.
(2) Komisijas Lēmumā 2000/609/EK [5], kurā jaunākie grozījumi izdarīti ar Lēmumu 2000/782/EK [6], ir noteikti dzīvnieku un sabiedrības veselības nosacījumi un veterinārā sertifikācija saimniecībā audzētu skrējējputnu gaļas importam no trešām valstīm.
(3) Pārbaudē, ko Komisija veica Botsvānā 2001. gada maijā, izrādījās, ka Botsvānā ir pietiekami labi strukturēti un organizēti veterinārie dienesti attiecībā uz skrējējputnu veselības stāvokli. Tomēr tiesību aktos Botsvānā nebija pilnīgi iekļauta prasība par to, ka oficiāli jāpaziņo par putnu gripu.
(4) Tagad Botsvāna ir grozījusi savus tiesību aktus, lai nodrošinātu to, ka par putnu gripu jāpaziņo kompetentajai iestādei.
(5) Tāpēc Komisijas Lēmums 94/85/EK jāgroza, iekļaujot Botsvānu sarakstā, kas ir tā pielikumā. Skaidrības labad pielikums jānomaina pilnībā.
(6) Lēmuma 94/85/EK pielikumā skaidri jānosaka tas, ka Botsvānai ir dota atļauja tikai attiecībā uz skrējējputnu gaļu.
(7) Arī Lēmuma 2000/609/EK I pielikums jāgroza, iekļaujot Botsvānu to valstu sarakstā, kurām ir atļauts eksportēt saimniecībās audzētu skrējējputnu gaļu uz Eiropas Savienību. Skaidrības labad pielikums jānomaina pilnībā.
(8) Sakarā ar dzīvnieku veselības stāvokli Botsvānā attiecībā uz Ņūkāslas slimību Lēmuma 2000/609/EK I pielikumā skaidri jānorāda, ka, importējot saimniecībā audzētu skrējējputnu gaļu no Botsvānas, jālieto "B" parauga sertifikāts.
(9) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 94/85/EK pielikumu aizstāj ar šī lēmuma I pielikumu.
2. pants
Lēmuma 2000/609/EK I pielikumu aizstāj ar šī lēmuma II pielikumu.
3. pants
Šis lēmums ir adresēts dalībvalstīm.
Briselē, 2003. gada 31. jūlijā

Labels: 3
17
18
6